หุ้นไทยจมน้ำดัชนีลบ15.95 จุด
หุ้นไทยลงแรง ปิดที่ 936.82 จุด ลดลง 15.95 จุด มูลค่าการซื้อขาย 25,717.18 ล้านบาท
13 ต.ค. 2554

หุ้นไทยลงแรง ปิดที่ 936.82 จุด ลดลง 15.95 จุด มูลค่าการซื้อขาย 25,717.18 ล้านบาท




ดัชนีหุ้นไทยวันที่ 13 ต.ค. ปรับตัวลดลงอย่างรุนแรงในช่วงครึ่งวันทำการบ่ายหลังจากน้ำได้ทะลักเข้านิคมไฮเทค มราอยุธยาซึ่งเป็นแห่งสุดท้ายที่พยายามยันน้ำแต่สุดท้ายก็กั้นน้ำไว้ไม่อยู่ ส่งผลให้ดัชนีหุ้นไทยปิดทำการ เมื่อวันที่ 13 ต.ค. ที่ระดับ 936.82  จุดลดลง 15.95 จุด และปิดในระดับต่ำสุดของวัน ด้วยมูลค่าการซื้อขาย 25,717.18 ล้านบาท 
ทั้งนี้หุ้น5อันดับที่มีมูลค่าการซื้อขายสูงสุดประกอบด้วย1. PTTปิด 284 บาทลดลง 9 บาทมูลค่าการซื้อขาย 2,020.91 ล้านบาท2. JASปิด1.66 บาทลดลง0.12 บาทมูลค่าการซื้อขาย 1,973.35 ล้านบาท3. SCC ปิด 287 บาทลดลง 6 บาท มูลค่าซื้อขาย 1,551.50 ล้านบาท4. KBANKปิด 115.50 บาทลดลง2.50 บาทมูลค่าการซื้อขาย 1,260.77 ล้านบาท5.IVLปิด31.25 บาทลดลง 1.50 บาทด้วยมูลค่าซื้อขาย 1,206.07 ล้านบาท
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์หลักทรัพย์ บล.เอเซียพลัสกล่าวว่า ดัชนีหุ้นไทยปิดตลาดลดลงส่วนหนึ่งได้รับผลกระทบจากปัญหาน้ำท่วมที่รุนแรงกว่าคาดและเฉพาะหลังจากน้ำได้ทะลักเข้านิคมอุตสาหกรรมไฮเทค ทำให้ช่วงบ่ายดัชนีดิ่งลงทันที นอกจากนี้หุ้นยังเจอแรงขายทำกำไรหลังจาก 2 วันก่อนหน้าปรับตัวเพิ่มขึ้นรวดเร็วและในส่วนของยุโรปนักลงทุนก็กังวลกับปัญหาหนี้อีกครั้ง
อย่างไรก็ตามมองว่าดัชนีน่าจะเคลื่อนไหวในระดับ 930-950 จุดและที่ระดับ 950 จุดถือเป็นแนวต้านสำคัญที่ดัชนีพยายามจะดีดให้ผ่านแต่ก็ยังไม่สามารถผ่านไปได้
สำหรับกลยุทธ์การลงทุนให้นักลงทุนผสมระหว่างหุ้นที่เกี่ยวเนื่องกับเศรษฐกิจโลกเช่นปิโตรเคมี พลังงาน และหุ้นในประเทศและระดับ 930 จุดเป็นระดับที่รอซื้อได้